ΙΑΝΟΥΑΡΙΟΣ 7.

ΠΑΡΑΚΛΗΤΙΚΟΣ ΚΑΝΩΝ ΕΙΣ ΤΟΝ ΕΝΔΟΞΟΝ ΠΡΟΔΡΟΜΟΝ ΙΩΑΝΝΗΝ, ΕΠΙ ΑΣΘΕΝΟΥΝΤΑ

s1600/7.%2B%CE%99%CE%A9%CE%91%CE%9D%CE%9D%CE%97%CE%A3%2B%CE%A0%CE%A1%CE%9F%CE%94%CE%A1%CE%9F%CE%9C%CE%9F%CE%A3%2B(15)

s1600/7.%2B%CE%99%CE%A9%CE%91%CE%9D%CE%9D%CE%97%CE%A3%2B%CE%A0%CE%A1%CE%9F%CE%94%CE%A1%CE%9F%CE%9C%CE%9F%CE%A3%2B(25)

s1600/7.%2B%CE%99%CE%A9%CE%91%CE%9D%CE%9D%CE%97%CE%A3%2B%CE%A0%CE%A1%CE%9F%CE%94%CE%A1%CE%9F%CE%9C%CE%9F%CE%A3%2B(29)

s1600/7.%2B%CE%99%CE%A9%CE%91%CE%9D%CE%9D%CE%97%CE%A3%2B%CE%A0%CE%A1%CE%9F%CE%94%CE%A1%CE%9F%CE%9C%CE%9F%CE%A3%2B(32)

s1600/7.%2B%CE%99%CE%A9%CE%91%CE%9D%CE%9D%CE%97%CE%A3%2B%CE%A0%CE%A1%CE%9F%CE%94%CE%A1%CE%9F%CE%9C%CE%9F%CE%A3%2B(37)

s1600/7.%2B%CE%99%CE%A9%CE%91%CE%9D%CE%9D%CE%97%CE%A3%2B%CE%A0%CE%A1%CE%9F%CE%94%CE%A1%CE%9F%CE%9C%CE%9F%CE%A3%2B(52)

ΙΩΑΝΝΟΥ ΠΡΟΔΡΟΜΟΥ

ΠΑΡΑΚΛΗΣΙΣ ΕΠΙ ΑΣΘΕΝΟΥΝΤΑ

(Ιωάννου του Μαυρόποδος, επισκόπου Ευχαϊτων)

Ο κανών, ου η ακροστιχίς: Βαπτιστά Χριστού παύσον ημών τους πόνους. Ιωάννου.

Ωδή α . Ήχος πλ. δ . Αρματηλάτην Φαραώ.

Βαπτιζομένους νοσημάτων κλύδωνι, και τρικυμία παθών, και προς βυθόν άδου, και θανάτου χάρυβδιν, ω Βαπτιστά τους δούλους σου, φερομένους ευχών σου, τω πηδαλίω κυβέρνησον, προς υγείας όρμον ακύμονα.

Αμνόν Θεού την αμαρτίαν αίροντα, παντός του κόσμου Χριστόν, τον τας ημών νόσους, συμπαθώς βαστάσαντα, τον άπασαν ιώμενον, μαλακίαν και νόσον, βαπτίσας Τίμιε Πρόδρομε, ίασαι νοσούντα τον δούλόν σου.

Πόθου θερμού και διαπύρου πίστεως, δεικνύων σύμβολον, των λογισμών πάσαν, διψυχίαν άπιστον, μακράν εκτιναξάμενος, εν στερρά πεποιθήσει, προς την αντίληψιν Πρόδρομε, σου καταφυγών σωτηρίαν αιτώ.

Της ευσπλαγχνίας την μεγάλην άβυσσον, των οικτιρμών την πηγήν, σωματικώς λούσας, Ιορδάνου νάμασιν, ως νάματα ιάματα, βλύσόν μοι θεοκήρυξ, των οδυνών μου τα κύματα, και την καταιγίδα κοιμίζοντα.

Θεοτοκίον.

Ίασαι Κόρη τας πικράς οδύνας μου, αι με συνέχουσι νυν, η τον Θεόν Λόγον, ανωδίνως τέξασα, και πάσης διαλύσασα, τας ωδίνας της Εύας, και τα ανίατα τραύματα, του Αδάμ αγνή ιατρεύσασα.

Ωδή γ . Ουρανίας αψίδος.

Σβέσον έμφυτον φλόγα πυρκαϊάν ένοικον, διαβοσκομένην τα σπλάγχνα και την καρδίαν μου, και υποσμύχουσαν, τας των οστών αρμονίας, ταις ρανίσι Πρόδρομε, της ευσπλαγχνίας σου.

Των παθών το χωρίον την των κακών θάλασσαν, τούτον τον πολύδακρυν βίον, και πολυστένακτον, ανταλλαξάμενος, του της τρυφής Παραδείσου, ως αγνώμων μάστιξι, νόσων ετάζομαι.

Αναφθέντες οι πρώτοι και σαρκικοί άνθρακες, άνθρακας δευτέρους πυρφόρους, ερημικούς ψαλμικώς, διακαών πυρετών, προσεπανήψάν μοι μάκαρ, ους ερήμου βλάστημα, Πρόδρομε μάρανον.

Χαρμονής παγκοσμίου χαροποιέ Πρόδρομε, στρέψον εις χαράν του σου δούλου, τον κοπετόν τον βαρύν, και περιζώσας με, υγιεινήν ευφροσύνην, τον της ασθενείας μου, σάκκον διάρρηξον.

Θεοτοκίον.

Ρείθρον αθανασίας ύδωρ λαλούν άϋλον, ζων τε και αλλόμενον όντως, και ενυπόστατον, βλύσασα Δέσποινα, το ενυπόστατον ύδωρ, των εμών κατεύνασον, πολυωδύνων παθών.

Ωδή δ . Συ μου ισχύς Κύριε.

Ιατρική, πείρα και τέχνη και μέθοδος, συνδραμούσαι επ’ εμοί ηλέγχθησαν, σπουδή ματαία κενή τριβή, μείζων γαρ η νόσος, της των φαρμάκων δυνάμεως· διο εν γεννητοίς σε γυναικών μείζων πάντων, ευ ειδώς σοι προσέδραμον Πρόδρομε.

Σου τη χειρί, και τη παλάμη πανεύφημε, τον κρατούντα, της ζωής παλάμη Χριστόν, ου εν χειρί πάντων η πνοή, ως χειροθετήσας, χάριν ιάσεων είληφας· διο μου τας οδύνας, ανωδύνω καυτήρι, αναφεί χειρουργία θεράπευσον.

Ταις αρεταίς, υπερβαλών πάντα άνθρωπον, και το σώμα το της ταπεινώσεως, ως αληθώς υπεραναβάς, όμως οίδας τούτου, την συγγενή πολυπάθειαν, υπόκειται γαρ νόσων, αμετρήτων ιδέαις, ων με νυν ελευθέρωσον Άγιε.

Ο πυρετός, υποτυφόμενος λαύρας εντός την νότιδα, πάσαν απηθάλωσε, και την ικμάδα την ζωτικήν, όλου ωπτημένον, ηνθρακωμένον με, δείξας δαυλόν, επίσταξόν μοι δρόσον, ευσπλαγχνίας Προφήτα, έσται γαρ μοι η ση δρόσος ίαμα.

Θεοτοκίον.

Υπό πολλής, Σου συμπαθείας πανάμωμε, άνοιξόν με θύραν του ελέους Σου, και χείρα όρεξον βοηθόν, ότι του θανάτου πύλας ιδού προσεπέλασα, και ήγγισε τω άδη ψαλμικώς η ζωή μου, αλλά σώσόν με ου και σωθήσομαι.

Ωδή ε . Ίνα τι με απώσω.

Παλαιάς από ρίζης, στέλεχος ανέδραμες· νέον της χάριτος, Παλαιάς και Νέας Διαθήκης μεσίτης γενόμενος, πολλοίς ουν δεινοίς με, και αλγεινοίς παλαιωθέντα, νεοποίησον χάριτι Πρόδρομε.

Ασελγαίνων αθέσμως, και των ηδονών τω βορβόρω φυρόμενος, νυν επικαρπίας, και επίχειρα τρυγώ και δρέπομαι, των εμών καμάτων, πόνους Χριστέ τετρυχομένος, ων με λύτρωσαι δια του Σου Βαπτιστού.

Υπομένων εν θλίψει, Σώτερ υπομένω σε τον αμνησίκακον, αλλ’ εισάκουσόν μου, της δεήσεως ταύτης και πρόσχες μοι, συμπαθώς και ρύσαι, της πιεζούσης με οδύνης, ταις λιταίς του σου φίλου καμπτόμενος.

Σφροδρώ ρίγει κροτούντες, και συντεριγότες και προσαλασσόμενοι, τη του κρύου βία, οι οδόντες μου, και συγκολούμενον, των οστών το πήγμα, φρικώδη ψόφον εκτελούσιν, όνπερ στήσαις πρεσβείαις σου Πρόδρομε.

Θεοτοκίον.

Ο βρυγμός των οδόντων, και ο κρυσταλλώδης αθέρμαντος τάρταρος, προ της καταδίκης, της εκεί βασανίζει με Δέσποινα, αλλά λύσον τούτου, τον παγετόν θέρμη ροπής Σου, και ριγώντά με θάλψον τη σκέπη Σου.

Ωδή στ . Την δέησιν.

Νυττόμενος, αλγηδόσιν οξείαις, σπαραττόμενος οδύναις δριμείαις, και αναγκών στροβουσών την καρδίαν, πεπυρωμέναις βολίσι βαλλόμενος, την σην χάριν εύροιμι σοφέ, μαλακόν ακεσώδυνον φάρμακον.

Ησθένησεν, η ισχύς του σώματος, ως γαρ όστρακον σαφώς εξηράνθη, και ιδού νυν, η ζωή μου εκλείπει, ως εις αέρα καπνός σκεδαννύμενος, η πίστις δε μου και ελπίς, ισχυρά και βεβαία προς σε Βαπτιστά.

Μη φέρων, τον εμπρησμόν τον άσβεστον, υποτύφοντα νυκτός και ημέρας, λάβρω πυρί, των εγκάτων την θέσιν, επί την σην καταφεύγω αντίληψιν, γενού μοι Πρόδρομε Χριστού, δροσοβόλος πνοή αναψύχουσα.

Ως άψυχος, και αναίσθητος φόρτος, επί σκίμποδος ακίμητος μένω, μόνη πνοή, της φερούσης με κλίνης, διεστηκώς και βραχύ ζωής λείψανον, πλουτών την ελπίδα την εις σε, τον εμόν αντιλήπτορα Πρόδρομε.

Θεοτοκίον.

Νοσήσασα, και εξασθενήσασα πολλοίς, πάθεσιν ανθρώπων η φύσις, εν Σοι σεμνή, την αρχαίαν υγείαν, και ευεξίαν την πρώτην απείληφε· διο με νοσούντα καθαράς, υγείας αξίωσον Δέσποινα.

Ωδή ζ . Οι εκ της Ιουδαίας.

Της εξόδου δειλίας και θανάτου με φόβος περιεκύκλωσεν, εκάλυψέ με σκότος, επέπεσέ με τρόμος, άδου κίνδυνοι εύροσαν, προέφθασάν με πικραί, της τελευτής παγίδες.

Οία πεπεδημένος σιδηραίς χειροπέδαις ω Βαπτιστά του Χριστού, υψού τας χείρας άραι, εις γην το γόνυ κλίναι, και προσάξαί σοι δέησιν, αδυνατώ παντελώς, ταριχευθείς τη νόσω.

Ύλης όντες ρεούσης χαλεπαίς ασθενείαις πυκναίς παλαίομεν, ο πριν ηλαττωμένος, βραχύ τι παρ’ Αγγέλοις, νυν δε άϋλος άγγελος, κάμνοντας σώσον ημάς, εξ αταξίας ύλης.

Συ φωνή Θεού Λόγου διακόπτοντος φλόγα πυρός ως ψάλλει Δαβίδ· διο φωνή σου μάκαρ, διάκοψον την φλόγα, του πυρός του συντήκοντος, οία κηρόν ευτελή, σαρκός μου την ουσίαν.

Θεοτοκίον.

Πολυώδυνα πάθη ανωδίνω Σου τόκω έλυσας Δέσποινα· διο διάλυσόν μου, τους πόνους τας οδύνας, και το βάρος ελάφρυνον, το τα οστά μου συνθλών, του πικροτάτου ρίγους.

Ωδή η . Επταπλασίως κάμινον.

Ο προσδραμών της χάριτος, όμβρησόν μοι την χάριν σου, εξ υπερφυούς και ουρανίας άντυγος, αυτήν γαρ πεπλούτηκας, κληρονομίας σχοίνισμα, μετά των Αγγέλων, ισαγγέλως βιώσας· διο πυριφρυγεί με, μαρασμώ συμφρυγέντα, ανάψυξον ρανίσι, της σης φιλανθρωπίας.

Νέφει και γνόφω μελάνι, συμφορών καλυπτόμενος, και νυκτί βαθεία, δυσχερών κυκλούμενος, φωτίσαι και λύσαί μου, το σκυνθρωπόν ομού και στυγνόν, αίγλη φεγγοβόλω,

σελασφόρων ευχών σου, αιτούμαί σοι Προφήτα, του ηλίου της δόξης, τον πρόδρομον αστέρα, τον άδυτον φωστήρα.

Ο προ ταφής και μνήματος, και θανής και νεκρότητος, έμψυχος νεκρός και ημιθνής δεικνύμενος, καμοί γαρ ως γέγραπται, τύμβος η κλίνη γέγονε, παραλελυμένω κατακλίσει χρονία, προσπίπτω σοι Προφήτα, ως γαρ γνήσιος φίλος, Χριστού του πάντων Κτίστου, συσφίξαι δύνασαί με.

Ύλη και πρώτον αίτιον, του νοσείν με τω σώματι, ψυχής αρρωστούσης, νοσερά διάθεσις, νοσεί γαρ εκάστοτε, δια πληθώραν αύτη παθών, ήνπερ ως χυμόν διεφθορότα κενώσας, φαρμάκοις μετανοίας ο κήρυξ, διπλήν την ευεξίαν, παράσχου μοι τρισμάκαρ.

Θεοτοκίον.

Σου ζωγραφούσα Δέσποινα, την νηδύν την ακήρατον, η χαλδαϊκή βαβυλωνία κάμινος, τους Παίδας ανέψυξε, μέσον πυρός χορεύοντας, πριν αύρα μαλακή, λεπτή πνοή δροσοβόλω· διο λιποψυχούσαν, πυρετών εν καμίνω, Παρθένε την ψυχήν μου, ανάψυξον Ση δρόσω.

Ωδή θ . Έφριξε πάσα ακοή.

Ίαμα ως από πηγής, σωτηρίου της παλάμης σου βλύσόν μοι· δι’ ης την άβυσσον, της ευσπλαγχνίας εχειροθέτησας, της ακηράτου κορυφής, αψάμενος Πρόδρομε, ου ως ο ψάλλων φησίν· απτομένου των ορέων και καπνίζονται.

Ως μάννα γλυκερά σταγών, και ως δρόσος Αερμών παναοίδιμε, η καταβαίνουσα, επί τα όρη Σιών ως γέγραπται, της αντιλήψεως της σης· η δρόσος σταλάξειεν εν τη καρδία μου, τον φλογμόν τον εν αυτή καταψύχουσα.

Άνωθεν επικαταπτάς, συγκατέβη τοις παισί θείος Άγγελος, πριν εις την κάμινον, την καιομένην και εξετίναξε, την φλόγα ταύτης συ δε νυν, εμοί συγκατάβηθι, μάκαρ τω δούλω σου, πυρετών διακαών εις την κάμινον.

Νόσοι με τρύχουσι σφοδραί, και συνέχουσί με πόνοι βαρύτατοι, και αναγκών χαλεπών, πικραί οδύναι διαμερίζονται· φαρμάκοις ουν υγιεινοίς, της σκέπης σου Πρόδρομε, και επιθέμασιν, απαλοίς και μαλακοίς με υγίωσον.

Νάουσαν πέτραν και πηγήν, αναβλύζουσαν ως νάματα θαύματα, των οικτιρμών η πηγή, της ευσπλαγχνίας το μέγα πέλαγος, Χριστός η πέτρα της ζωής, έδειξέ σε Πρόδρομε· διο ιάσεως, ρείθρα βλύσόν μοι τακέντι νοσήμασιν.

Ονείρου δίκην και σκιας, αι ημέραι της ζωής μου παρέδραμον, και νυν προσήγγισα, θανάτου πύλαις και άδου χάσματι, ο τοις εν άδου την ζωήν ευαγγελισάμενος, θανατηφόρον με, ρύσαι νόσου και ζωήν μοι πρυτάνευσον.

Θεοτοκίον.

Υπνώσας Σώτερ εν Σταυρώ, τους υπνούντας εν τοις τάφοις εξύπνησας· διο με κείμενον, νυν επί κλίνης οδύνης έγειρον, ζωαρχική Συ δεξιά, μήποτε εις θάνατον υπνώσω Δέσποτα, της αχράντου Σου Μητρός ταις δεήσεσιν.

Η/Υ ΠΗΓΗ:

Voutsinasilias.blogspot.gr

http://voutsinasilias.blogspot.gr/2014/12/7.html